เรื่องร้องเรียน: การยืนเสาสื่อสาร เสาป้าย เสากล้องวงจรปิด กีดขวางทางเดิน บางเสาเพิ่งมาติดตั้ง
การดำเนินการของเจ้าหน้าที่: กลุ่มงานเทคโนโลยีจราจร 2 รับผิดชอบในส่วนกล้องโทรทัศน์วงจรปิด (CCTV) ของกรุงเทพมหานคร ได้ตรวจสอบแล้ว ขอเรียนว่าในส่วนของเสากล้อง CCTV บริเวณแนวถนนหน้า รพ. ศิริราช ติดตั้งเพื่อเฝ้าระวัง สังเกตการณ์ เพื่อเพิ่มความปลอดภัยบนถนนและทางเดินเท้า ซึ่งทางเท้ามีความกว้าง 1.50 เมตร มีแผงเหล็กกั้นริมถนนและมีแนวต้นไม้ใหญ่ทางด้านในชิดกำแพง รพ. ด้วยข้อจำกัดดังกล่าว จึงติดตั้งเสากล้องฯ ให้ชิดริมขอบทางเท้าด้านนอก เพื่อจับภาพบนผิวจราจรและทางเท้าได้พร้อมกัน จะเหลือทางเดินด้านหลังประมาณ 1 เมตร
ความเห็นของผู้แจ้ง: ลองเดินสองคนสวนกันซิครับ จะเกิดอะไรขึ้น ไหล่ชนไหล่แน่นอนเมื่อเบี่ยงไม่ให้ชนเสา วิธีแก้ง่ายๆ ย้ายทุกเสาไปไว้ด้านติดกำแพงแนวเดียวกับต้นไม้ เปลี่ยนจากเสาตรงเป็น ตัว L เพื่อติดกล้องให้เห็นสภาพจราจร  หรือเอากล้องไปติดเพิ่มเติมกับเสาไฟแดงซึ่งไม่ได้มีผลกับกล้อง เพราะระยะไม่ได้ห่างกันมาก
พื้นที่: แขวงศิริราช เขตบางกอกน้อย กรุงเทพมหานคร